《杏子口》
清代·汪文柏

舟藏丘壑深，冈掩林峦集。一径杏花交，探奇从此入。

憩息得精杏，坦步多原隰。红云深浅间，隐见畸人笠。

花迷紫燕飞，果任白猿拾。干老绣苔侵，根润芳泉湿。

来瞻大医王，岂授董奉业。到此不知津，徘徊空步屟。

作者简介：安徽休宁人，原籍浙江桐乡。康熙间，官兵马司指挥，三载归里。工诗，善画墨兰，雅秀绝俗，亦工山水小品。晚年手定诗稿《柯亭余习》，朱彝尊序之。又有《古香楼吟稿》等。